Nicklas Bendtner har de seneste dage, uger og måneder været meldt til diverse klubber.

Nu ser det ud til at være på plads med et skifte. Den tyske avis Bild skriver torsdag aften, at det nu er definitivt, at Bendtner skifter til tyske Wolfsburg.

Se også: Odds styrtdykker på Bendtner-skifte

Se også: Odds styrtdykker på Bendtner-skifte Se også: Bendtner tæt på Wolfsburg

Ifølge avisen bliver Bendtner præsenteret i morgen klokken 12.30.

Den danske angriber har fået en to-årig kontrakt, og får en meget resultat-orienteret løn, hvor han kan tjene op til tre millioner euro om året - svarende til 22,5 millioner kroner.

Se også: Tysk avis: Bendtner er en skandale-spiller

Angiveligt skulle Wolfsburg have en option, der gør, at de kan forlænge med Bendtner yderligere et år.

Bendtners kontrakt med Arsenal udløb 30. juni, og siden da har han været rygtet til klubber som Frankfurt, Aston Villa og Olympiakos.

Wolfsburg blev sidste sæson nummer fem i den tyske Bundesliga, og det betyder, at den danske angriber kan se frem til at spille Europa League med de grøn-trøjede.

Tidligere har spillere som Peter Madsen, Thomas Rytter og Thomas Kahlenberg med begrænset succes spillet i klubben, der økonomisk er støttet af Volkswagen.

I Tyskland er han allerede kendt som nøgen-angriberen på grund af det foto, han tidligere på sommeren lagde op på sin Instagram-profil. Her lå Bendtner helt nøgen kun dækket af en bh. Denne bh bliver på Twitter nu ændret til en Wolfsburg-trøje. Se billedet herunder.

Ledelsen i Wolfsburg har den seneste tid været splittet. Det har således ikke været alle, der har været lige glade for at investere penge i den danske angriber med de mange historier uden for banen.

Se også: Ledelsen skændes: Wolfsburg i splid om Bendtner